kurumikz/Cleaned-Kazakh-Wikipedia huggingface dataset:
Георг Фридрих Гротефенд

Георг Фридрих Гротефенд (нем. Georg Friedrich Grotefend; 9.6.1775, Ганноверш-Мюнден, — 15.12.1853, Ганновер) - көне парсы сына жазуын оқыған неміс филологы. Гротефенд сына жазуларды қиғаш сынаның сөздер арасын бөліп тұратын мағынасына, ежелгі және орта ғасырлардағы парсы патшалары лауазымдарының ұқсастығына сүйене отырып ежелгі парсы шаһтары Дарий мен Ксеркстің есімдерін дұрыс оқыған ("Дарий, ұлы шаһ, шаһтардың шаһы, Гистаспа ұлы, Ахемен әулетінен", "Ксеркс, ұлы шаһ, шаһтардың шаһы, Дарий шаһтың ұлы, Ахемен әулетінен"). Гротефендтің бұл жаңалығы (1802) сына жазуды оқуға негіз болды. Дереккөздер Қазақстан Ұлттық Энциклопедия. 3 том. ISBN 5-89800-149-2
Заря

Қазақстан: * Заря – Қостанай облысы Қарасу ауданындағы ауыл. * Заря – Павлодар облысы Павлодар ауданындағы ауыл. * Заря – Солтүстік Қазақстан облысы Айыртау ауданындағы ауыл. * Заря – Солтүстік Қазақстан облысы Айыртау ауданындағы ауыл. Башқұртстан: * Заря – Башқұртстанның Архангель ауданындағы ауыл. * Заря – Башқұртстанның Давлекан ауданындағы ауыл. Басқа мағыналар: * Заря (журнал)
Ян Вольдемарович Пейве

Ян (Янис) Пейве (; 3 тамыз 1906, Семенцов ауылы, Калинин облысы - 13 қыркүйек 1976, Москва) - совет агрохимигі. КОКП 22-съезінде КОКП ОК-нің мүшелігіне кандидат, КОКП 23-съезінде КОКП ОК-нің мүшесі. 4-7 сайлау КСРО Жоғарғы Советінің депутаты. 5-6 сайлау КСРО Жоғарғы Советінің Ұлттар Советінің председательі. Биография *1969 жылы - Социалистік Еңбек Ері *1966 жылы - КСРО ҒА-ның академигі *1946 жылы - Латыш КСР ҒА-ның академигі *1940 жылдан - КОКП мүшесі *1931 - 1944 - жылдар арасында Бүкіл одақтық ғылыми-зерттеулік зығыр институтында жұмыс істеді *1942 - 1944 - жылдар арасында Бүкіл одақтық ғылыми-зерттеулік зығыр институтының болды *1944 - 1950 - жылдар арасында Латва ауыл шаруашылығы академиясының ректоры *1951 - 1959 жылдар арасында - Латва КСР ҒА-ның президенті *1963 жылы - КСРО ҒА-ның К.А.Тимирзаев атындағы Өсімдіктер физиологиясы институтының биохимия және микроэлементтер лабараториясын басқарды *1971 жылдан - КСР ҒА-ның жалпы биология бөлімінің академиялық-секретары *1929 жылы - К.А.Темирязев атындағы ауыл шаруышылығы академиясын бітірген Белгілі еңбегі Пейве Ян Вольдемаровичтің негізгі еңбектері микроэлементтердің (бор, мыс, молибден) және калий, алюминий биохимиясына арналды. Сыйлықтары Микроэлементтерді зерттеулер жөніндегі еңбектеріне Лениндік сыйлық берілді (1964). 4 рет Ленин орденімен, 5 басқа орден және медальдармен марапатталған. К.А.Темирязев атындағы ауыл шаруышылығы академиясын бітірген (1929). Сыртқы сілтемелер *[http://www.warheroes.ru/hero/hero.asp?Hero_id=12481/ Пейве Ян Вольдемарович] *[http://dic.academic.ru/dic.nsf/enc_biography/99628/%D0%9F%D0%B5%D0%B9%D0%B2%D0%B5/ Үлкен биографиялық энциклопедиясы] *[http://www.ras.ru/publishing/rasherald/rasherald_articleinfo.aspx?articleid=a67a0ab9-b2ba-4644-b56f-c693653b6c47/ Пейве Ян Вольдемарович академик (некролог)] Дереккөздер
Футболдан Аустралия чемпионаты

А-Лига - Аустралия футболының ең жоғарғы дивизионы. А-Лига 2014-15 Ағымдағы маусымда А-Лигаға қатысып жатқан клубтар * Аделаида Юнайтед (Аделаида) * Брисбен Роар (Брисбен) * Веллингтон Феникс (Веллингтон) * Вестерн Сидней Уондерерс (Сидней) * Мельбурн Виктори (Мельбурн) * Мельбурн Сити (Мельбурн) * Ньюкасл Джетс (Ньюкасл) * Перт Глори (Перт) * Сентрал Кост Маринерс (Госфорд) * Сидней (Сидней) Жеңімпаздар Сұрмергендер Барлық жүлдегерлер тізімі (2005-2015)
Владимир Яковлевич Первицкий

Первицкий Владимир Яковлевич (18.12.1928 жылы туған, Чаплыгин хуторы, қазіргі Краснодар өлкесі, Кавказ ауданы) - ауыл шаруашылығы өндірісінің жаңашыл-механизаторы. Владимир Яковлевич Первицкий звеносының жұмыс тәжірибесі колхоз, совхоздың кеңінен қолданылуда. КПСС 23-съезінің делегаты, 6-сайлау СССР Жоғарғы Советінің депутаты. Биография *1959 жылы - Кубан ғылыми-зерттеулік институтының трактор және ауыл шарушылығы машиналарын сынау тәжірибе шаруашылығында механикаландырылған звено жетекшісі *1961 жылы - Социалистік Еңбек Ері *1962 жылы - РСФСР-дің еңбек сіңірген механизаторы *1962 жылдан - КПСС мүшесі *1968 жылы - Владимир Яковлевич Первицкийдің звеносы жүгері өсіру жұмысын толық механикаландырып, 1631 гектар жерге ауыл шаруашылығы дақылдарын, оның ішінде 606 гектар жерге жүгері егіп, әр гектарынан 63,6 центнер собық жинады Марапаттары Ленин комсомолы сыйлығын алды, Ленин ордені, Октябрь Революциясы ордені, басқа 2 орденмен және медальдармен марапатталды. Дереккөздер
Виктор Перло

Перло Виктор (, 15.05.1912 жылы туған, Нью-Йорк) - американ экономисі және публицисі. Биография 1912 жылы - Перло Виктор туылды 1931 жылы - Колумбия университетін бітіргеннен кейін экономикалық және статистикалық зерттеулермен шұғылданды. Хоббиі Шахмат ойнау, альпинизм, теннис және фортепианода ойнау. Жұмыс орны 2-дүниежүзілік соғысқа дейін Сауда министрлігінде, соғыс кезінде - Баға мәселелері жөніндегі басқармада, кейінірек - Финанс министрлігінде қызмет істеді. Қазіргі кезде АҚШ Компартиясы Ұлттық комитеті экономикалық соғыстан кейінгі даму проблемаларына, АҚШ финанс капиталын талдауға, АҚШ экономикасының милитарлануы, қарусыздану т.б. мәселелерге арналған. Шығармалары Перло Виктордың көптеген еңбектері орыс тіліне аударылған. Автордың 13 кітабы және мақалалары: *«American Imperialism» (1951) *The income «revolution» (N. Y., 1954) *«Оңтүстік АҚШ-тағы негрлер ауыл шаруашылығы» (М., 1954) *«The Empire of high finance» (New York, 1957), *«АҚШ және СССР арасындағы экономикалық жарыс» (М., 1960) * және қарусыздандыру мәселелері (М., 1961) *Милитаризм және өнрекәсіп (М., 1963) *(The Unstable Economy: Booms and Recessions in the United States since 1945) *Dynamic Stability: The Soviet Economy Today (1980) *«Superprofits and Crises: Modern US Capitalism» (Нью-Йорк: International Publishers, (1988) *Economics of Racism II (International Publishers, 1996) *People vs. Profits, Volume I: The Home Front (2003), (АҚШ ішкі істері бойынша В. Перлоның мақалалар жинағы) *People vs. Profits, Volume II: The United States and the World (2006) Жанұясы 1943 жылы ол бірінші әйелі Кэтринмен ажырасты. Ол Кэтринмен 10 жылы тұрған. Одан соң ол екінші әйелі Элленге үйленді. Элленмен өмірінің соңына дейін некеде болды. Қызы - Кэти, Ұлдары - Стэнли және Артур. Дереккөздер
Ленино

Қазақстан: * Ленин – Қостанай облысы Қарасу ауданындағы ауыл. * Ленин – Қостанай облысы Фёдоров ауданындағы ауыл. * Ленино – Павлодар облысы Ертіс ауданындағы ауыл. * Ленино – Түркістан облысы Мақтаарал ауданындағы Абат ауылының бұрынғы атауы. * Ленино – Солтүстік Қазақстан облысы Мамлют ауданындағы Бике ауылының бұрынғы атауы. * Ленино – Шымкент қаласындағы шағын аудан. Башқұрстан: * Ленино — Башқұртстанның Чекмагушев ауданындағы ауыл.
Екатерина Владимировна Стриженова

Екатерина Владимировна Стриженова (20 наурыз 1968, Мәскеу, КСРО) — ресейлік актриса және тележүргізуші. Өмірбаяны Екатерина Стриженова (Токмань) 1968 жылдың 20 наурызында Мәскеу қаласында дүниеге келді. Әкесі - Владимир Илларионович, журналист, жазушы. Екатерина 6 жаста болғанда, әкесі көз жұмды. Анасы - Валентина Яковлевна, филолог. Басында орыс тілін шет тілі ретінде алып, сабақ берген. Күйеуінің өлімінен кейін, 36 жасында жалғыз екі баласымен қалды. Бала кезінен бастап, Катя балаларға арналған бағдарламаларды жүргізе бастады. Сол кезде ата-анасы "Калинка" деген мәскеулік балалар би ансамбльіне берді. Жас актриса Екатерина Токманьның дебюті 1984 жылы шыққан,"Көшбасшы" атты мелодрамадағы, 9 сынып оқушысы Тани Корнилованың рөлі болды. Бұл мелодраманың режиссері - Борис Дуров. Сочи қаласындағы түсірілімдерде өзінің болашақ жары - Александр Стриженовпен танысты. Жары екеуі мелодрамада басты рөлдерде түскен. Мәскеулік мәдениет институтының режиссерлік факультетті бітірді. Антон Чехов атындағы театрдың "Жер асты теміржолы" және "Гамлет" спектакльдерінде ойнады. 1997 жылдан бастап "Бірінші арнада" болатын "Қайырлы таң" атты бағдарламаның жүргізуші. 1997 жылы, әнші және композитор Александр Шевченконың "Бәрі сен қалағандай болады" және "Өзіне ғана" деген бейнебаяндарында түскен. 2010 жылдан бастап 2011 жылға дейін "ITALIA — Made in Italy" журналының бас редакторы болып жұмыс істеген. Шығармашылығы Телевизиядағы жұмысы Қазіргі таңда "Қайырлы таң" бағдарламасын жүргізеді. "Colgate Total" тіс пастасының жарнамасында түскен. "Олар және біз" ток-шоуының жүргізушісі (2013-2014). Театрдағы рөлдері * «Шерткіш» — Маша * «Құрмет көрсету» — Санни Хейнз * «Гамлет» — Офелия (Антон Чехов атындағы театр) * «Жер асты теміржолы» — ... (Антон Чехов атындағы театр) * «Көңілдес әйелінің ұлдары» * «Қалыпсыз қыз. Қалыпсыз қыз? Қалыпсыз қыз!!!» * «Ханым» — Ольга («Арт-Серіктес ХХI»), * «Таңдаулар күні» — Виктория Александровна
Софья Львовна Перовская

Перовская Софья Львовна (1[13].09.1853, Петербург, - 3[15].04.1881, Петербург) - орыс революционері, халықшыл. Дворян отбасында дүниеге келген. Биография *1869 жылы - Петербургтегі Аларчинск әйелдер курсына оқуға түседі. *1870 жылы - әкесімен келісе алмай, үйінен кетіп қалады. Кейін халықшылдармен бірге деревняларға шығып, Самар, Тверь, Симбирск губернияларында жұмыс істеді, революциялық қызмет атқарды. *1878 жылы - полиция қолына түсіп, Оленцк губерниясындағы Поленецке жер аударылды. Жолда қашып шығып, жасырын революциялық жұмыс жүргізді. *1879 жылы - Софья Львовна Перовская Воронеж съезіне қатысып, «Халық еркі» атқару комитетінің мүшеліге сайланды. Еңбегі Харьковте саяси тұтқындарды босатуды ұйымдастырды. Студенттер, әскери қызметкерлер, жұмысшылар арасында партиялық насихат жұмысын жүргізді, «Жұмысшы газетін» ұйымдастыруға белсене араласты. «Халық еркі» комиссиясының мүшесі. Патша Александр II - ні өлтіру әзірлігіне қатысты. Өмірден озуы 1881 жылы 10 наурызда тұтқынға алынып, дарға асу жазасына кесілді. Тұлға туралы фильмдер *«Софья Перовская» — фильм, Мосфильм, 1967 жыл *«Единственная любовь дочери губернатора» (режиссёр Елизавета Трусевич, кинокомпания «СтоЛент», 2009). Сыртқы сілтемелер *[https://slovari.yandex.ru/~%D0%BA%D0%BD%D0%B8%D0%B3%D0%B8/ Үлкен совет энциклопедиясынан мақала(Орысша)] *[http://shkolazhizni.ru/archive/0/n-20293/ Неге Перовская Софья Львовна террорист атанды?(Орысша)] *[https://web.archive.org/web/20060509051318/http://narovol.narod.ru/document/perovlett.htm/ Анасына жазған хаты(Орысша)] *[http://www.beenergy.ru/authors/26272-perovskaja-i-zheljabov.-ljubov-borba-smert.html/ Перовская және Желябов. Махаббат, Күрес, Өлім] Дереккөздер
Жюль Перро

Перро (Perrot) Жюль Жозеф (18.08.1810, Лион, - 24.08.1892, Параме, Иль және Вилен) - француз балет артисі, балетмейстер. Романикалық балет саласындағы аса көрнекті хореографтардың бірі. Классикалық би бойынша О.Вестристен сабақ алды. Биография *1830 жылы - Өнер жолын Лондоннан бастады. *1830 - 1835 жылдары - Париж Операсында биледі. *1834 - 1848 жылдары - Лондондағы Корольдық театрда қызмет етті *1848 - 1859 жылдары Россияда (Петербургте) қызмет етті. Қойған негізгі балеттері Ч.Пуньидің: *«Ундина» *«Эсмеральда» (1843 - 1844) *«Катаринасы» (1846) т.б. Балетмейстер *1836: «Тарантелла» (Лондон) *1841: «Жизель» (Париж) *1842: «Вечерний карнавал» (Лондон) *1844: «Эсмеральда» (Лондон) *1845: «Па-де-катр» (Лондон) *1846: «Парижский приговор» (Лондон) *1848: «Четыре времени года» (на музыку Ц. Пуни, Лондон) *1849: «Фауст» (Милан, «Ла Скала») *1852: «Война женщин, или Амазонки девятого века» (Санкт-Петербург) *1854: «Фауст» (Санкт-Петербург) *1854: «Маркобомба» (Санкт-Петербург) *1855: «Маркитантка» (Сен-Леону, Санкт-Петербург) *1856: «Мраморная красавица» (Санкт-Петербург) *1858: «Корсар» (Санкт-Петербург) Өнер жолынан аластуы Әдеби шығармалардың мазмұнына терең бойлап отырып, Перро Жюль Жозеф сахналық күшті, жарқын характерлер жасады. 1859 жылы Россиядан кеткеннен кейін, театрдан қол үзді. Әдебиеттер *Крассовская А., Русский балетный театр от возникновения до середины XIX века, Л.-М., 1958 Дереккөздер
Сембай Бердімұратов

Сембай Бердімұратов — 1921 жылы Гурьев облысының "Тегісшіл" ауылында дүниеге келген. Байұлы тайпасы Адай руы Құнанорыс бөлімінен шыққан. Майдангер 1942-1945 жылдарда пулеметші және танктерді ататын зеңбіректердің дәлдеушісі болып Ұлы отан соғысына қатысқан. Жауынгерлік үш орден, бірнеше медальдардың иесі. Ұстаз Ұзақ жылдар бойғы жемісті еңбегі үшін "Қазақ КСР халық ағарту ісінің үздігі", " КСРО халық ағарту ісінің үздігі" атақтары берілген. Қаламгер КСРО халық жазушылар одағының мүшесі. Мезгілінде Гурьев облысының, Махамбет аудандық "Малды өңір" газетінде шығармашылық жұмыспен айналысқан. "Білім және Еңбек" журналының, 1982 жылы өткізілген байқауның лауреаты. Мәдениет қызметкері Атырау облысы, Махамбет ауданының орталығында қазақтың белгілі ақыны, батыр Махамбет Өтемісұлы атындағы тарихи-өлкетану мұражайын ұйымдастырып, оған республикалық дәреже бергізіп, 2002 жылға дейін сол мекеменің директоры болып қызмет еткен. Ақындық жолында 1939 жылы Гурьев облысы жас ақындарының слетіне қатысқан. Бұрын "Жайқоңыр", "Дала дауысы", Жастық әуені" жыр жинақтарында топтама өлеңдері шыққан. Соңғы жылдары, өзінің жеке "Туған жер тынысы", "Өмір кезеңдері", "Тағдыр таңбаларыә өлеңдер жинақтары жарық көрген. "Атырау қаламгерлерінің шығармалары" топтамасының 15 томы " Сембай" аталып, ақынның өлеңдері шығарылған. 2004 жылы "Тіршілік тынысы" атты естеліктері басылды. Сәкең айтыс ақыны. Кенен Әзірбаевтың 100 жылдығына арналған республикалық айтыста Маңғыстау ақыны Тілеумұрат Қожабеков екеуінің айтысына дәрежелі екінші орын берілген. Өзінің бұл өмірдегі жеткен ең биік жетістіктерінің бірі болып, Сембай аға 2005 жылы "Қазақстанның зиялы азаматтары" энциклопедиясына енгізілген. "Сезім саздары" атты өлең және әңгімелер жинағы Сембай Бердімұратовтың 85 жасқа толу мерей тойына арнап дайындалған.
Макс Перуц

Макс Фердинанд Перуц ( 19.05.1914 жылы туған, Вена - 06.02.2002, Кэмбридж) - ағылшын биохимигі. Гемоглабин молекуласының кеңістіктегі құрылысын алғаш анықтаған ғалым. Перуц Макс Фердинанд нәруыздың құрылысын өзі жетілдірген рентген құрылысты анализ әдісімен зерттеді. Биография *1954 жылы - Лондон корольдік қоғамының мүшесі *(1932 - 1936) жылдары - Вена университетінде оқыды, одан Кэмбриджге ауысты *1940 жылы - Кэмбридж университетінде философия ғылымының докторы *(1947 - 1962) жылдары - Медицина ғылыми-зерттеу советінде молекулалық биология бөлімін басқарды *1962 жылдан - Кэмбридж университетінде молекулалық биологиялық лабораториясын басқарды *1962 жылы - Дж. Кендрюмен бірге Нобель сыйлығын алды *1963 жылы - Америка өнер және ғылым академиясының мүшесі *1963 жылы - Австрия ҒА-ның мүшесі Негізгі жұмыстары *Гемоглабин молекуласы, : Молекула және жасуша, М., 1966, бет 7—29. *1962 жыл. Proteins and Nucleic Acids: Structure and Function.Amsterdam and London. Elsevier *1990 жыл. Mechanisms of Cooperativity and Allosteric Regulation in Proteins. Cambridge. Cambridge University PressISBN 0-521-38648-9 *1992 жыл. Protein Structure : New Approaches to Disease and Therapy. New York. Freeman (ISBN 0-7167-7021-0) Публицистика *1989 жыл. Is Science Necessary? Essays on science and scientists . London. Barrie and Jenkins. ISBN 0-7126-2123-7 *1997 жыл. Science is Not a Quiet Life : Unravelling the Atomic Mechanism of Haemoglobin.Singapore. World Scientific. ISBN 981-02-3057-5 *2002 жыл. I Wish I’d Made You Angry Earlier.Cold Spring Harbor, New York. Cold Spring Harbor Laboratory Press. ISBN 0-87-969674-5 *2009 жыл. What a Time I Am Having: Selected Letters of Max Perutz edited by Vivien Perutz. Cold Spring Harbor, New York. Cold Spring Harbor Laboratory Press. ISBN 978-08769844-5 Сыртқы сілтемелер [http://www.nobelprize.org/nobel_prizes/chemistry/laureates/1962/ Нобель комитетінен мәлімет] Дереккөздер
Ақырсыз үлкен шама және ақырсыз aз шама

Ақырсыз үлкен шама - кері шамасы ақырсыз аз шама болатын шама. Ақырсыз aз шама- шегі нөлге ұмтылатын шама. Егер х—>а жағдай осында f(x) -> 0 болса, онда х=а нүкте аймағында f(x) функция ақырсыз аз шама деп аталады. Дереккөздер
Чехословакия

Чехословакия (, ) — 1918-1993 жылдары Орталық Европада болған мемлекет. 1938 — 1945 жылдары Чехословакия аумағында герман Богемия және Моравия протектораты болды және Словакия, Судет облысы Германия құрамын қосылды, Оңтүстік Словакия және Карпатмаңы Русі — Венгрияға, Тешиндік Силезия — Польшаға ( 1939 жылдан — Германияға). Екінші дүниежүзілік соғыстан кейін ГДРмен, ГФРмен, Поляк Халық Республикасымен, Аустриямен, Мажар Халық Республикасымен және КСРОмен шектесіп жатты. ; Ресми атаулары * 1918−1938 — Чехословак Республикасы ( /ČSR/, 1920 ж.д. Чехо-Словак Республикасы /ЧСР/ ( /ČSR/, /RČS/) * 1938-1939 — Чехо-словак Республикасы /ЧСР/ ( /ČSR/) * 1945−1960 — Чехословак Республикасы ( /ČSR/) * 1960−1990 — Чехословак Социалистік Республикасы /ЧССР/ ( /ČSSR/) * 1990 — Чехословак Федеративтік Республикасы (, /ČSFR/). * 1990−1992 — Чех және Словак Федеративтік Республикасы (, /ČSFR/).
Алмасбек Батанұлы Белботаев

Белботаев Алмасбек Батанұлы (1949 ж. т.), тілтанушы. Филология ғылымының кандидаты (1992). Негізгі еңбектері лингвистика мәселелеріне арналған. «Құманша-қазақша жиілік сөздікті» жасауға (1978), «Қазақ тілін үйренушілерге» (орыс тілінде, 1-том, 1992; 2-том, 1993; 3-том, 1994) кітабын Құрастыруға қатысты. Әуезовтің «Өскен өркен» романының жиілік сөздігін» (1988), «Қараш-қараш оқиғасы» повесінің алфавиттік-жиілік сөздігін» (1989) құрастырды (авторлармен бірге). Әуезовтің «Үндістан очерктеріндегі жалқы есімдердің түсіндірме сөздігі»; «М.О.Әуезов шығармаларындағы (драматургия, повесть) етістік сөздердің үлестірімділік-желілік сөздігі» («Қазақ тексінің статистикасы», 2-шығарылуы, 1990, 162-187, 188-189) деген мақалаларын жариялады. Дереккөздер
Виктор Осипович Перцов

Перцов Виктор Осипович (01.07.1898 жылы туған, Харьков - 09.02.1980) - совет әдебиет сыншысы, ғалым. Виктор Осипович Перцовтың негізгі еңбегі В.В.Маяковский шығармашылықтарына арналған. Биография *1922 жылы - Москва университетінің қоғамдық ғылымдар факультетін бітірді. *1921 жылдан - жаза бастады. *1929 жылы - «Ертеңгі күннің әдебиеті» атты алғашқы кітабы шықты. *1937 жылы - «Совет әдебиеті туралы этюдтер» *1946 жылы - «Ерлік және қаһарман. Совет әдебиеті туралы этюдтер» *(1958, 1961) жылдары - «Жазушы және жаңа шындық» , *1969 жылы - «Айбарлы жылдардың ақындары мен жазушылары» т.б. кітаптарын жариялады. *(1969 - 1972) жылдары «Маяковский. Өмірі мен творчествосы» атты күрделі зерттеуі *1973 - СССР Мемлекеттік сыйлығын алды Марапаттары Виктор Осипович Перцов «Құрмет белгісі» орденімен және медальдармен марапатталған, КСРО Мемлекеттік сыйлығының иегері. Сыртқы сілтемелер *[http://dic.academic.ru/dic.nsf/enc_biography/100050/%D0%9F%D0%B5%D1%80%D1%86%D0%BE%D0%B2/ Виктор Осипович Перцов] *[http://enc-dic.com/word/p/Percov-viktor-osipovich-96499.html/ Үлкен совет энцилопедиясынан] Әдебиеттер * Гончаров Б., Плодотворное исследование, «Знамя», 1970, №7. Дереккөздер
Қобда (өзен)

Қобда, Үлкен Қобда – Елек алабындағы өзен. Географиялық орны Қазақстанның Ақтөбе ( Алға, Қобда аудандары) және Ресейдің Орынбор облыстары жерімен ағады. Бастауы Қобда ауданындағы Көксай ауылының солтүстік-шығысында 5 км, Қарақобда мен Сарықобда өзендерінің қосылған жерінен басталады. Орынбор облысының (Ресей) Покровка селосы тұсында Жайық өзенінің саласы Елек өзеніне құяды. Гидрологиясы Ұзындығы 225 км, су жиналатын алабы 147000 км 2 . Алабында жалпы ұзындығы 133 км болатын 37 саласы бар. Ірі салалары: Ащықара, Қарақобда, Сарықобда, Тамды, Терісаққан, Сауқайың, Кіші Қобда, Итқырған (Ешкіқырған), т.б. Орта ағысындағы арнасы 200-250 м, аңғары бас жағында 3-4 км, жайылмасы 1,5-2, кейде 3 км. Жауын-шашын, жер асты суларымен толығады. Жылдық орташа су ағымы Қобда ауылы тұсында 5,5 м 3 /с. Суы тұщы, жер суғаруға, тоғанда құс, балық өсіруге пайдаланылады. Өзен өңірі жақсы шабындық, мал жайылымы. Су реестрінің мәліметтері Ресей мемлекеттік су тізілімінің мәліметі бойынша Жайық су алабы өңіріне жатады, өзеннің сушаруашылық бөлігі — Елек. Өзен саласы — Саласы болмайды, өзен алабы — Жайық (су алабының Ресейдегі бөлігі): * Мемлекеттік су реестріндегі су объектісінің коды — 12010000912112200008574 * Гидрологиялық тұрғыдан зерттелу (ГЗ) коды — 112200857 * Су алабының коды — 12.01.00.009 * ГЗ томының нөмірі — 12 * ГЗ бойынша шығарылуы — 2 Дереккөздер
Вилле Песси

Вилле Песси (, 24.03.1902 жылы туған, Каукола, қазіргі Ленинград облысы,РСФСР - 06.11.1983, Вантаа, Финляндия) - финляндия және халықаралық жұмысшы қозғалысының қайраткері. Биография *1923 жылы - Жастардың социалистік одағына, кірді *1924 жылы - Финляндия коммунистік партиясына (ФКП) кірді *(1930 - 1931) жылдары - Вас, Турку қалаларында ФКП-нің астыртын округ комитеттерін ұйымдастырды *1931 жылдан - ФКП ОК-нің мүшесі *(1932 - 1933) жылдары - ОК-нің ұйымдық жұмыс жөніндегі *1934 жылы - Т.Антикайнен тұтқындалғаннан кейін компартияны басқарды *(1935 - 1944) жылдары - коммунистік қызметі үшін түрмелер мен концлагерьлерде отырды *(1944 - 1972) жылдары - ФКП ОК Саяси бюросының мүшесі *(1944 - 1969) жылдары ФКП ОК бас *1972 жылы - апрельде ФКП-нің құрметті председательі болып сайланды *(1945 - 1966) жылдары - парламент депутаты *1945 жылы - Вере Сундвалльге үйленді. Марапаттары Песси Вилле Октябрь Революциясы орденімен марапатталды (1972). Сыртқы сілтемелер *[http://dic.academic.ru/dic.nsf/bse/119978/%D0%9F%D0%B5%D1%81%D1%81%D0%B8/ Песси Вилле (Үлкен совет энциклопедиясынан)] *[http://www.munzinger.de/search/go/document.jsp?id=00000009606/ Ville Pessi munzinger.de] Дереккөздер
Павел Иванович Пестель

Пестель Павел Иванович (24.06.1793, Москва, - 13.07.1826, Петербург) - дворян революционері, декабрист, полковник. Биография *(1805 - 1809) жылдары Дрезденде оқыды *(1810 - 1811) жылдары - Паж корпусында оқыды *1812 жылы - Отан соғысына қатысты *(1813 - 1814) жылдары - шетелдік жорықтарға қатысты *1816 жылы - «Құтқару одағына» кірді, оның уставының негізгі авторы *1818 жылы - «Игілік одағын» құрды *1821 жылы - декабристердің Оңтүстік қоғамын ұйымдастырды Программасы, оның мәні Россияның әлеуметтік-экономикалық және саяси программасының жобасын әзірлеп, оны «Орыс шындығы» деп атады. Павел Иванович Пестель программасы әлеуметтік-экономикалық мазмұны жөнінен демократизмнің белгілі элементтері баяндалған буржуазиялық программа болды. Ол помещииктің жер иеленушілік мәселесін шешуде халық қозғалысына емес, әскери революцияға қимылдар жасау жөнінде келіс сөздер жүргізгені үшін сол жылы тұтқынға алынды. Төрт декабристпен бірге Петропавл қамалында дарға асылды. Әдебиеттер *Востание декабристов. Материалы и документы, т. 4, 7, 8, М. - Л., 1927-1958; *Никандров П.Ф., Мировозрение Пестель - идеолог и декабристов, М., 1972. Естелік *Петербургте Пестельдің атына берілген көше бар. Сонымен қатар Москвада, Владивостокта, Калугеде, Липецкеде, Ставропольде, Новосибирскте. Петербургтегі мекен-жайы *1812—1813, 1816 жылдары - дом Мижуева, Фонтанки өзенінің жағасы, 26. Сыртқы сілтемелер *[http://decemb.hobby.ru/index.shtml?dec_doc/ Декабристтер музейі] *[http://www.krugosvet.ru/enc/istoriya/PESTEL_PAVEL_IVANOVICH.html/ Пестель Павел Иванович (krugosvet.ru)] *[http://www.ogoniok.com/archive/2003/4812/33-60-63/ «Русская правда»] Дереккөздер
Ысқат

Ысқат – қайтыс болған адамның тіршілігінде өтелмеген ғибадаттарын кешу, жасаған күнәсін жеңілдету үшін атқарылатын парыз. Өлік жөнелтудің ежелгі жосын-жоралғылары ислам ережелерімен біте қайнасып, аралас түрде атқарылғандығының айқын бір дәлелі осы ысқат беруден көрініс тапқан. Шариғат мұны ысқат-підия ретінде кедейлерге беруді міндеттеген. Қазақта ысқаттың атқарылуы екі жолмен жүзеге асырылады. Біріншісі, қайтыс болған адамның тірі күнінде қаза кеткен намаздары мен рамазан айындағы оразасыз өткізген күндері үшін кедей, кемтарларға садақа ретінде таратылады. Екіншісі, жаназа, дәлел (Құран Кәрімнен аят аудару рәсімі) шығарған молданың өтеміне, ақысына беріледі. Аталмыш рәсімдерге қатысқан молдаларға түйе жетектетіп, ат мінгізген. Ал, бұған шамасы келмегендер сиыр, қой беріп немесе шапан жапқан. Ысқат малы берілетін дәлел шығару рәсімінің сипатын Х.Арғынбаев былай деп таратты: «Аңқау елге арамза молда» – деп халық аузында айтылғандай, кей жағдайда молдалар асыра сілтеп ысқатқа шығарылған малдан көбірек алуға тырысқан. Ысқатқа таратылатын садақа шығыны қайтыс болған адамның ағайын-туысы әкелген аза малының есебінен толықтырылды. Шариғат бойынша жалпы садақа, алым түрлері астықтай берілетін болса, қазақтар төрт түлік мал түрлерінен беретін болған. Ислам дінінде бір адамның күнәсін екінші адам көтеретіндігі жөнінде қағида жоқ. Керісінше, ақыретте әрбір адам баласы өз күнәсі үшін өзі жауапқа тартылатындығы ескертілген. Бірақ араб тіліндегі исқат сөзі шегеру, кеміту мағынасын білдіретіндігін ескерсек, шариғатта да қаза болған адамның тіршілікте орындалмаған ғибадаттарының өтем ретінде белгілі бір жоралғыға рұқсат берілді. Ал қазақтың тіршілік цикліндегі атқарылатын сан алуан ғұрыптық рәсімдер саласында ысқат ысырапшылдық сипат алды. Бұл жайт исламның қағидаларына мүлдем қайшы болғандықтан, қазір жаназа шығару барысында ысқат беруге тыйым салынған. Дереккөздер
Календжин

Каленжин (кипсигис, мараквет, сабаот, туген, элгейо, эль-мало) — Кения аумағында өмір сүретін этникалық топ. Олар нилот ұлтына ұқсас. Календжиндер құрамына: кипсигис, мараквет, нанди, покот, сабаот, туген (тукен), элгейо және басқа да кіші этникалық топтар енеді. Жалпы адам саны - 3,6 млн (2008) Тілі Каленжиндер ана тілі ретінде каленжин тілінде сөйлейді. Суахили және ағылшын тілдері екінші және үшінші тілдер ретінде кеңінен қолданылады. Тарихы Деректерге сүйенсек, календжиндердің отаны Элгон тауы, басқа нұсқа бойынша Ежелгі Египет болып саналады. Календжиндер Орталық таулардың батыс беткейлері мен керио аңғарын мекендейді. Діні Каленжин діні күннің символы болған Асис атты құдайға сенді. Қайтыс болған ата-бабалардың рухына тағзым етіліп, олардың құрметіне құрбандық шалынды. Бүгінгі таңда, Кениядағы көптеген тайпалар сияқты, Каленжиндер де өздерінің кейбір дәстүрлі нанымдарымен араласқан христиан дінін ұстанады. Кәсібі Каленжиннің негізгі дәстүрлі кәсібі - егіншілік, жүгері мен бидай, аз дәрежеде құмай мен тары сияқты дәнді дақылдарды өсіреді. Нандилер, кипсигилер және т.б. арасында көшпелі және жартылай көшпелі мал шаруашылығы дамыған. Сондай-ақ егіншілік пен мал шаруашылығы (көбінесе сүтті мал) біріктірілген. Каленжиндердің едәуір бөлігі Кениядағы қалаларға көшті, онда көптеген қызметкерлер Кения үкіметінде, әскери, полиция, банк, қаржы және бизнесте жұмыс істейді. Өмір салты Каленжиннің құрамында Мет ақсақал кеңесі деп аталатын әртүрлі Каленжин рулары мен қосалқы руларының мүшелерінен тұратын ақсақалдар кеңесі бар. Бұл кеңес Кения тәуелсіздік алғаннан кейінгі кезеңде құрылған. Тайпадағы отбасылық қатынастар полигамдық. Дәстүр бойынша, Каленжиннің жерлеу дәстүрі бойынша тек ұрпақ әкелген отбасылар жерленеді, ал «баласыздарды» жыртқыштардың талауына тастайды. Дәстүрлі тұрғын үйі - бұтақтардан жасалған жақтаулы лашық, төбесі шөппен жабылған. Сүт Каленжин диетасының негізгі бөлігі болып табылады. Угали, күріш немесе чапати қуырылған етпен, әдетте сиыр етімен немесе ешкі етімен, кейде тауық етімен бірге беріледі. Дәстүрлі жеңіл тағам марио (жүгері шелпектеріне ұқсайды) бүгінгі күнге дейін танымал. Дәстүрлі мурсик сусыны мен бал ежелден деликатес (кариесе) ретінде танымал. Дереккөздер
Дмитрий Онисифорович Свиренко

Дми́трий Онисифо́рович Свире́нко (, 1888—1944) — кеңестік альголог және гидробиолог. Өмірбаяны Дмитрий Свиренко 24 қазан ( &nbsp;5 қараша 1888 жылы) Мерчик ауылында дүниеге келген (Привокзальное ауылындағы жол станциясының маңындағы). 1909 жылы Харьков атындағы университетке түсті, 1912 жылы морфология және өсімдік систематикасы кафедрасына (В. М. Арнольди құрған) түсті. 1922 жылы Свиренкогың үш томдық еңбегі жарық көрді. 1920-1923 жылдар аралығында ол Екатеринославтық университетте сабақ өтті. 1921 жылы ботаника кафедрасын меңгерді. Сосын, 1927 жылға дейін Халық Білімі институның ботаника кафедрасының меңгерушісі және Ботаникалық бақшаның директоры болды. Осыдан кейін Днепрға қайта оралды. 1925—1926 жылдары оңтүстік Бугаға экспедицияны жетектеді. 1928 жылы Дмитрий Онисифорович ерте Днепр гидробиологиялық станцияның директоры болды. 1934 жылдан бастап Д. О. Свиренко АН Украинаның корреспондент мүшесі болды. 1938 жылы ол өзінің «Дніпровське водосховище» деген атпен бес томдық монографиясын шығарды. 1941 жылы ауыр сырқаттанған Дмитрий Оренбургке кетті. Осында ол ізкесушілік және Оренбург педагокикалық институнда ұстаздық ісін ары қарай жалғастырды. Ол Орал өзенінің гидробиологиясын меңгерді. 26 қазан1944 жылы Свиренко қаза тапты. Дереккөздер
Витория Сетубал

Витория — Сетубал қаласындағы португал футбол клубы. Тарихы Сетубал 1934/35 жж. маусымнан бастап Лига Чемпионатында ойнай бастады. 1964–65 жж. маусымда Витория Сетубал алғашқы рет Португалия Кубогына ие кетті (финалда клуб Бенфиканы 3:1 есебімен жеңді). 1967 жылғы финалда клуб Кубокты екінші мәрте жеңді (финалда клуб Академиканы жеңді). Осы жеңістерден кейін клуб алғаш рет еурокубоктерде өнер көрсетті. УЕФА Кубок иегерлер Кубогында клуб екі мәрте бірінші кезеңнен шығып қалды (Орхустан 4:2 және Бавариядан 7:3 есебімен жеңілді). Витория Сетубал 1969/70 жж. Ярмаркалар Кубогының бірінші кезеңінде Ливерпульді жеңсе де, екінші кезеңде клуб Гертаға жеңілді. 1973–74 жж. маусымда Витория чемпионатта үшінші орынға қол жеткізді. 1980-ші жылдардан 2000-ші дейін клуб Португалия екінші дивизионында ойнады. Сагриш лигаға клуб теқ қана 2004/05 жж. маусымда оралды. Жетістіктері Ұлттық титулдар *Португалия Хонра Кубогы :Жеңімпаз (2): 1923–24, 1926–27 *Португалия Кубогы :Жеңімпаз (3): 1964–65, 1966-67, 2004-05 *Португалия Лига Кубогы :Жеңімпаз (1): 2007-08 Аудандық титулдар *Лиссабон Чемпионаты :Жеңімпаз (2): 1923–24, 1926–27 *Сетубал Чемпионаты :Жеңімпаз (14): 1927–28, 1928–29, 1929–30, 1930–31, 1931–32, 1932–33, 1933–34, 1934–35, 1935–36, 1936–37, 1943–44, 1944–45, 1945–46, 1946–47 Ойыншылар Негізгі құрам :Құрам 2015 жылдың 31 қаңтарына қарай }} Жалдауда
Осип Иванович Дранше

Осип Иванович Дранше́ (1824—1849) — француз қойылымдарындағы орыс провинциалық актері. Сол кездегі атақты Петербург балеринасы Софьи Драншенің кіші інісі. Өз ғұмырының 25 жылында ол өзін қажымас актер, "керемет комик" репутациясын меңгерді. Харьков театрында өнер көрсетті, осы кезде оған атақты провинциалы актер Карп Соленик қызмет көрсетті және кейбір рөлдерінде Осип Карптан да асып кететін. Өмірбаяны Осиптің әкесі Жан Дранше француз және сахна суретшісі, қиын механикалық декорацияларды құрастырудағы шебер болды. Оның өнері оған көптеген атақтар алып берді. Одан кейін, өз кезегінде 1819 жылы халықаралық жиын болған «Рауль де Креки́» қойылымы оған атақ алып берді. Осыдан кейін Жана Дранше туралы деректер жоғала бастайды.1830-жылы оның қызын Петербургтегі театр мектебінің тәрбиеленушісі ретінде көреміз. Бұл мектепте, бала актерлер, сахна жұмысшылары, қызметшілер мен жетімдер тәрбиеленді. 1836-жылы жиырма жастағы мектеп бітіруші Софья Дранше мектепті ерекше бітірді. Патша Николай 1 балерина сұлудың Смайловый Василимен некесіне ерекше көңіл бөлді. Осы кезде патша қызды өз шапағатына бітті. 1842-жылы Петербург театрында жаңа жұлдыз-патшаның сүйікті балеринасы Осип Дранше пайда болды. Көбінесе ол «Ревизоре» қойылымындағы Гибнер рөлін ойнады. Петербург театрлық мектебін 1830-1840 жылдары бітірушілер он сегіз жаста болатын. Мектеп бітіруден кейін тағы екі жыл толықтай мектептің қамқорлығында болды. Оларды пансионер деп атады. Осындай пенсионерлердің қатарында Осип Дранше болды. Дереккөздер
Григорий Ефимович Грум-Гржимайло

Григо́рий Ефи́мович Грумм-Гржима́йло (5.2.1860, Ресей, Санкт-Петербург - 3.3.1936, сонда) - орыс ғалымы, Орталық Азияны зерттеуші. 1884-87 ж. Памирге, Алтайға, Тянь-Шаньға және Қашқарияға бірнеше рет саяхат жасады. 1889-90 ж. ресей География қоғамының Орта Азиялық экспедициясын басқарды. Экспедицияны бүкіл Шығс Тянь-Шань және Наньшань тауларын, Оңтүстік Жоңғарияның құмды шөлдерін зерттеді, Бэйшань тауы мен Турфан қазаншұңқырын ашты. Жетістіктері Оның "Батыс Қытай саяхатының сипаттамасы" деген 3 томдық еңбегінде өлкеге географиялық, этнографиялық және тарихи сипаттам берілген. Осы еңбегі үшін Грумм-Гржима́йлоға Ресей География қоғамы Н.М. Пржевальский атындағы сыйлық, Францияда Париж Ғылыми академиясының П.А. Чихачев атындағы сыйлық берілді. 1903-14 ж. "Батыс Моңғолия және Ұраңқай өлкесі" (3 томдық) және басқа географиялық, тарихи және этнографиялық еңбектерін осы өлкелерді зерттеуші ғалымдар қазіргі кезге дейін кеңінен пайдаланады. Грумм-Гржима́йло Ш. Уәлихановтың ғылыми еңбектеріне айрықша көңіл бөліп, оның өмірі мен қызметі туралы мақалалар жазды. Шығыс Тянь-Шаньның Богдо-Ола таулары мен Памирдегі мұздықтар, Сихотэ-Алиндегі асу Грумм-Гржима́йло есімімен аталады. Дереккөздер Қазақстан Ұлттық Энциклопедия. 3 том. ISBN 5-89800-149-2
Гурон

Гурон — Солтүстік Америкадағы көл. АҚШ пен Канада аумғында. Ұлы көлдер жүйесіндегі аумағы бойынша 2-көл (59,6 мың км²), ұзындығы 330 км, енді жері 293 км, ең терең жері 208 м. Көлге көптеген өзендер құяды. Солтүстік жағасы биік, тік жарбақты, оңтүстік жағасы аласа, жайпақ. Желтоқсанда қатып, сәуірдің ортасында мұзы ериді. Көл балыққа бай (форель, сиг, табан балық, жайын, т.б.). Кеме қатынасы бар. Басты порттар: Канада — Сарния, Мидленд; АҚШ — Алпина.
Арнольд Джозеф Тойнби

Арнольд Джозеф Тойнби (ағылш.&nbsp; Arnold Joseph Toynbee ; 14 сәуір 1889 жыл, Лондон — 22 қазан 1975 жыл) — британдық тарихшы, тарих философы, культуролог және социолог. Өркениет теориясын өндірушілерінің бірі, «Тарих түсініктемесі» деп аталатын салыстырмалы өркениет тарихы туралы он екі томдық еңбектің авторы. Қадір Иегері Орденімен марапатталды. Биография Винчестер колледжінде және оксфордтық Бейлиол-колледжінде оқып, 1912 жылы оқытушылық қызметін бастады. Кейін Кингс-колледжінде Орта ғасырлар және Византия тарихын оқытты. 1913 жылы Гилберт Мюррейдің қызы Розалинда Мюррейге үйленді. 1919-1924 жж. Лондон университетінде сабақ берді. 1929-1955 жж. Лондондағы экономика мектебінде және Чэтэм-Хаус қаласындағы халықаралық қатынастардың Корольдік институтында оқытты. Кейін сол институтта 1929-1955 жж. директор болды. Көптеген қоғамдық және политикалық мәселелер бойынша тарих-философиялық зерттеулерінің авторы. Оның алғашқы жұмысы (1913) ежелгі Спарта тарихына арналды. Бірте-бірте "Тарих түсініктемесі" еңбегін жазып, шығара берді. Ұлы, Филипп Тойнби, журналист, жазушы және коммунист болған. Тарихшы қадіріне арнап оның атымен астероидты атаған : "7401 Тойнби". Тойнбидің жергілікті өркениет туралы теориясы Тойнби дүниежүзілік тарихты туылудан өлімге дейін бірдей фазалардан өтетін шартты ерекшеленетін өркениеттердің жүйесі деп қарастырды. Оның айтуынша, өркениет - ол екі критерий бойынша қаралатын тұйық қоғам: 1) дін 2) діннің ұйымдастыру формалары. Тойнби 21 өркениетті қарастырды: 1. египеттік 2. андтық 3. ежелгі қытайлық 4. минойлық 5. шумерлік 6. майяндық 7. сирийлік 8. индтік 9. хеттік 10. эллиндік 11. батыстық 12. қиыр шығыстық (Корея және Жапония) 13. православтық христиандық (негізгі) (Византияда және Балканда) 14. православтық христиандық Ресейде 15. қиыр шығыстық (негізгі) 16. ирандық 17. арабтық 18. индуисттық 19. мексикандық 20. юкатандық 21. вавилондық Осыларға қоса, Тойнби туылмаған өркениеттерді (қиыр батыстық христиандық, қиыршығыстық христиандық, скандинавтық, туылмаған сирийлік) қарастырады. Дереккөздер
Джаред Падалеки

Джаред Тристан Падалеки (; 19 шілде 1982 жыл, Сан-Антонио, Техас) — америкалық әртіс. «Табиғаттан тыс», «Gilmore Girls» телесериалдарындағы рөлдерді сомдағаннан кейін танымал болды. Өмірбаяны Джаред Падалеки 1982 жылы 19 шілдеде Сан-Антониода (Техас, АҚШ) Джеральд Падалеки отбасында дүниеге келеді. Әкесі – бухгалтер, анасы - Шерон Кэммер, мұғалім. Оның ағасы Джеффри – хирург және қарындасы - Мэган. 12 жасынан бастап Джаред әртістік шеберлікке үйрене бастады. Ол Сан-Антониодағы Джеймс Мэдисон мектебінде білім алды. 1999 жылы «Claim To Fame» конкурсын ұтып алып, Teen Choice Award премияларына иеленуге мүмкіндіктер пайда болды. 2000 жылы мектеп бітіргеннен кеін Джаред әртістік мансабын жалғастыру үшін Лос-Анджелеске (Калифорния) көшіп кетеді. Мансабы «Жұлдыздар шайқасы» фильмінде Энакин Скайуокер рөлінің тыңдалымына қатысты. 2009 жылы Джаред Майкл Бэйдің «Friday The 13th» фильмінде бірнеше айлар бұрын жоғалып кеткен қарындасын\апасын іздеген Клэй Миллер - басты рөлін сомдады. Айта кетерлік жағдай, Джаред Падалекиді Эштон Кутчердің арқасында пайда болған MTV «401-бөлме» телеарнасындағы жаңа реалити-шоудың жүргізушісі болуға шақырды. Шоудың негізгі идеясы ештеңеден күдіктенбеген қатысушылар соңында әзіл болып шығатын жаман жағдайларға тап болады. Бірнеше ақпарат көздерінен, оның ішінде Алтын Буффало ТВ-дан хабарлағандай, жұлдыз Супернатураның бір сериясына қатысқаны үшін 125 000 доллар табады. Жеке өмірі 2010 жылы 27 ақпанда Джаред Падалеки Женевьев Кортезе киноәртісіне үйленеді. 2011 жылы қазан айында олар тұңғыш сәбиді күтіп жүргенін жариялайды. 2012 жылы 19 наурызда ұлы — Томас Колтон Падалеки дүниеге келеді. 2013 жылы 22 желтоқсанда екінші ұлы - Остин Шепард "Шеп" Падалеки дүниеге есігін ашады. Қазіргі кезде ерлі-зайыптылар жақын достық қатынасты сақтаған Дженсен Эклс отбасына жақын орналасқан Техас штатындағы Остинде тұрып жатыр. Фильмография Марапаттары * 2003 жылы Джаред Падалеки «Gilmore Girls» телесериалдарындағы рөлі үшін «Драмалық әртіс» категориясының Teen Choice Award премиясына; * 2005 жылы фильміндегі рөлі үшін Teen Choice Award премиясына; * 2007 жылы «Supernatural» телесериалындағы Сэм Винчестердің рөлі үшін тағы да «Драмалық әртіс» категориясының Teen Choice Award премиясына иеленді. Дереккөздер Сыртқы сілтемелер * *
Лев Иосифович Петражицкий

Петражицкий Лев Иосифович (, 13.04.1867, Витебск губерниясы, Коллонтаево ауылы, - 15.05.1931, Варшава) - право теоретигі, право психологиялық мектебінің негізін қалаушы және көрнекті өкілі. Ұлты - поляк. Киев университетінің заң факультетін бітіп, Берлинде оқыған. Биография *1897 жылы - Заң ғылымдарының докторы. *(1898 - 1918) жылдары - Петербург университетінде энциклопедия және право философиясы кафедрасын басқарды. *1912 жылдан - Поляк академиясының мүшесі. Қоныс аударуы Саяси көзқарасы - оңшыл кадет, 1-Мемлекеттік думаның депутаты.Октябрь социалистік революциясынан кейін, Лев Иосифович Петражицкий Ресейдан қоныс аударып, Варшава университетінде заң факультетінің право социологиясы кафедрасын меңгерді. Құқық туралы ойы Лев Иосифович Петражицкий правоның негізі және оның қорғаушы күші адам психологиясы деп идеалистік тұрғыдан түсінді. Мемлекет, право, мінез-құлық, шаруашылық т.б. туралы ғылми-зерттеу жұмыстары психологиялық құбылыстарды талдауға сүйенуі қажет дейді. Право категорияларын ол «ресми» немесе позитивтік (правоның қазіргі жүйесі) және «түпкілікті» немесе адамның жеке басы психологиясының қасиеті мен нәтижесі деп тұжырымдады. Лев Иосифович Петражицкий капиталистік қатынастарға қайшы патшалық Россияның ескірген право нормаларын либералдық тұрғыдан сынады. Негіздер туралы ойы Лев Иосифович Петражицкийдің антимарксистік, абстракциялық концепциялары право жөніндегі буржуазиялық пікірлердің дамуына негіз болды. Шығармалары *Очерки философий права, в. 1, СПБ, 1900 (орысшы) *О мотивах человеческих поступков..., СПБ, 1904 (орысша) *ВВедение в излучение права и нравственности, Эммоциональная психология, 3 изд., СПБ, 1908 (орысша) Сыртқы сілтемелер *[http://www.law.edu.ru/person/person.asp?persID=1120747/ Лев Иосифович Петражицкий] Дереккөздер
Real Change

Real Change — америкалық күнделікті шығарылатын газет, Сиэтледе шығарылады. Газет арнайы журналисттердің көмегімен шығарылады. Басқа да көше газеттері тәрізді бұл газет те үйсіздердің көмегімен іске асады. Бұл басқаларға қайыршылықты көрсетеді және қоғамдағы әлеуметтік теңсіздік мәселелерін, соның ішінде қайыршылық пен үйсіздік жабады. 2005 жылдан бастап газет апта сайын шығарылады және бұл оны екінші америкалық газет етеді. «Real Change» газеті 1994 жылдан бастап «Real Change Homeless Empowerment» проектінің демеуімен шығарылады. Газеттің негіздеушісі Тим Харрис «Spare Change News» атты көше газетін 1992 жылы Бостон қаласында шығарды. Сиэтлге қоныс аударылғаннан кейін 1994 жылы Тим «Real Change» газетінің негізін қалады және әр айлық газеттің штаттық редакторы ретінде болды. Біраз уақыт өткеннен кейін, газет екі аптада бір рет шығатын болды. 2005 жылдың ақпанында оқырмандардың газетке қызығушылығының және оны сату деңгейінің жоғары болуынан «Real Change» күнделікті басылатын болды. Осыдан кейін газет еркін, озық және альтернативтік газет атану үшін газет басқармалары көптеген журналистерді қарамағына алды. 2013 жылдың сәуір айында газеттің құны бір доллардан екі долларға дейін өсті. 2012 жылы «Real Change» газетінің 872 562 копиясы сатылды және 957 949 доллар пайда келді : 68.42 пайызы гранттардан ; 31.26 пайызы рекламалар мен қолтаңбалар; и 0,32 пайызы басқа көздерден. «Real Change» газеттеріндегі шығарылымдардың тақырыбына түрткі болатын қайыршылар мен үйсіздерге қатысты прогрессивті жергілікті жаңалықтар мен ақпараттар болып саналады. Газет жергілікті жаңалықтарды жазады және "әлеуметтік теңсіздікке" ашық түрде қарсы шығады, сонымен қатар оқырмандарға үйсіздіктің азабын түсіндіреді. Кейбір оқырмандар өздерінің газетті оқып, қызыққаннан емес, сатушыларға көмектесіп, сауданы жүргізу үшін алатынын мойындайды. Бұл тәсіл көше газеттерінің саудасы кезінде көр тараған. Кез-келген адам «Real Change» газетінің сатушысы бола алады. Тек, сатушылардың көбісі кедей немесе қарапайым жұмысты істеуге физикалық мүмкіндіктері қауқарсыз, психикалық ауру немесе басқа мәселелері бар адамдар болады. Инструктаждан өтіп және өзін-өзі ұстау кодексіне қол қойғаннан кейін сатушы өзінің алғашқы 10 газетін тегін алады. Осыдан кейін сатушылар газетті алпыс центке алып, оны екі долларға сатады. Газеттер орташа есппен 350-400 белсенді сатушыларға йе. Газеттердің көпшілігі Сиэтлде сатылады, дегенмен, кейбіреулері Истсайда да сатылады. Сатушылар шектеусіз тратуарлар мен арнай орындарда да сата алады. Кейбір кездерде олар тауарды шектеу қойылған мысалы сауда орталығында сатуға рұхсат алады. Кейбір сатушылар өте табысты болады, олар айына екі мың газет сатады, көпшілігі бұдан едәуір аз мөлшерде сатады. Дереккөздер *
Брага (футбол клубы)

Спортинг — Брага қаласындағы португал футбол клубы. Тарихы Брага 1921 жылы Arsenal do Minho атымен құрылған. Сол кездегі клуб президенті Антунеш Гимарайнш лондондық Арсеналдың жанкүйері болып клубтың жейде түстерін 1946 жылы жасыл мен ақтан қызылға ауыстырды. 1947 жылы клуб алғаш рет Португалияның бірінші дивизионына жолдама алды. Брага клубының эмблемасында Браганың қалқаны мен Иса баланы ұстап тұрған Мәриям суреттелген. Эмблеманың жоғарысында алтын әріптермен Sporting Clube de Braga деп жазылған. Брага жанкүйерлерін көбісі клуб жейдесінің түсі Арсенал клубының жейдесіне ұқсас болған соң Arsenalistas деп атайды. Дербилер Клубтың басты қарсыласы ретінде Гимарайнш клубы саналады. Клубтар арасындағы ойындар Миньолық дерби (порт. O Derby do Minho) атымен аталады. Жетістіктері Ұлттық титулдар *Лига Сагреш :*Күміс жүлдегер: 2009–10 *Португалия Кубогы :* Жеңімпаз: 1965–66 :*Финалист (4): 1976–77, 1981–82, 1997–98, 2014–15 *Португалия Лига Кубогы :* Жеңімпаз: 2012–13 *Португалия Суперкубогы :*Финалист (2): 1982, 1998 *Португалия екінші дивизионы :* Жеңімпаз (2): 1946–47, 1963–64 *Рибейру душ Рейс Кубогы :*Финалист: 1970–71 *ПФФ Кубогы :* Жеңімпаз: 1976–77 Дүниежүзілік титулдар *УЕФА Интертото Кубогы :* Жеңімпаз (1): 2008 *УЕФА Еуропа Лигасы :*Финалист (1): 2010–11 Дереккөздер
Чихэн (метро станциясы)

«Чихэн» (кор. 지행역 ) — тіреу жұмыстарына, жүк түсіруге арналған бірінші сызықтағы Сеул метро станциясы; бұл Тондучхон территориясындағы бес станцияның бірі болып саналады (барлығы бір сызықта). Ол екі аралдық платформалармен ұсынылады. Станция Кореяның темір жол корпорацияларына қызмет көрсетеді. Чихэндон кварталында (мекен-жайː 424-1 Jihaeng-dong, 2285 Pyeonghwaro) Тондучхон қаласында орналасқан (Кёнгидо провинциясы, Корея Республикасы) Жолаушылар тасқыны-бір сызықта 14 504 адам/күн ( 2012 жылғы көрсеткіш). Станция 2005 жылдың 30 қаңтарында ашылды, ал екі жылдан кейін астаналық метрополитен системасымен бірікті. Бірінші Сеул метрополитенінің Тондучхонға дейінгі ұзындығы 23,2 км-ді көрсетті және тағы тоғыз бірдей станция ашылды: Соёсан, Тондучхон, Посан, Тондучхончунан, Чихэн, Токчон, Токке, Янджу, Нокян. Көрші станциялар Дереккөздер
Витория (футбол клубы, Гимарайнш)

Витория — Гимарайнш қаласындағы португал футбол клубы. Тарихы 1922 жылы клуб Vitória атымен құрылды. Алғашқы жылдары клуб Брага Футбол Федерациясының чемпионатында ойнады. 1941 жылы Гимарайнш алғаш рет Португалия Жоғарғы дивизионында өнер көрсетеді. Сол жылы клуб Португалия Кубогының финалына дейін жетеді. 2000-ші жж. басында Витория Суперлигадағы орнын сақтап қалуға тырысты. Бұл кездегі клуб президентін (Пимента Мачадо) қаражатты бос құртумен айыпталды. Бұған қарамастан клуб 2005 жылы чемпионатта 5-ші орын алып, еурокубоктерге жолдама алды. Бұл нәтиже клубқа Суперлигадағы орнын сақтап қалуға көмектескен жоқ. Клуб келесі жыл екінші дивизионға түсіп қалды. Клуб екінші дивизионға түскен соң Суперлигаға бір жылдан кейін оралды. Суперлигадағы алғашқы маусымын клуб 3-ші орынмен бітірді. Келесі жылы клуб алғаш рет УЕФА Чемпиондар Лигасында өнер көрсетті. В 2012–13 Витория клубында қаржы мәселесі туындап, клуб көптеген үздік ойыншыларын сатуды шешеді. Бұған қарамастан клуб осы жылы Португалия Кубогында жеңіске жетеді (финалда Витория 2:1 есебімен Бенфиканы жеңді). Дербилер Клубтың басты қарсыласы ретінде Брага клубы саналады. Клубтар арасындағы ойындар Миньолық дерби (порт. O Derby do Minho) атымен аталады. Жетістіктері *Португалия Кубогы :*Жеңімпаз (1): 2012–13 :*Финалист (5): 1941–42, 1962–63, 1975–76, 1987–88, 2010–11 *Португалия Суперкубогы :*Жеңімпаз (1): 1988 :*Финалист (2): 2011, 2013
Михаил Васильевич Петрашевский

Петрашевский Михаил Васильевич (01.11.1821, Петербург, - 07.12.1866, Бельское ауылы, қазіргі Красноярск өлкесі) - орыс революционері. Сыртқы істер министрлігінде аудармашы болып қызмет істеді. Биографиясы *1839 жылы - Царское Селодағы лицейді *1841 жылы - Петербург университетінің заң факультетін бітірген. *1846 жылы - Шетел сөздігінің редакторы *1845 жылдан - Үйінде «жұмалық» атанған жиналыс өткізіп, проресшіл қауым арасында даңққа бөленді. Жиналысқа қатысушылар Михаилдың кітапханасынан материалистік философия, утопиялық социализм, революциялық қозғалыс тарихы жайлы тыйым салынған кітаптарды пайдаланды. *1848 жылдың аяғында - жасырын қоғам құруға арналған жиналыстарға қатысты. *1849 жылы - Қамауға алынып, ату жазасына кесілді. *1856 жылдан - Иркутскіде тұрды *1860 жылы - «Амур» газетін шығарды *1860 жылы - Жергілікті әкімдердің озбырлығына қарсылық білдіргені үшін Минуса округына айдалды. Жұмыстары Петрашевскийшілердің және Михаилдың тағдыры, істері жайлы документтерді Ресей халқына таныстырған «Колокол» болды. Теориялық мақалаларында демократиялық, материалистік идеяларды, утопиялық социализмнің принциптерін насихаттады.Михаил өзін Ш.Фурьенің жолын ұстаушымын деп есептеді, Россияның саяси құрылысын демократияландыруға, шаруаларды басыбайлылықтан жерімен қоса босатуға шақырды. Өмірінің соңғы сәттері Мәңгі каторға жазасымен ауыстырылып Шығыс Сібірге айналды. Шығармалары *Очерки философий права, в. , СПБ, 1900 *О мотивах человеческих поступков..., СПБ, 1904 *Введение в излучение права и нравственности, Эмоциональная психология, 3 изд., СПБ, 1908 Сыртқы сілтемелер *[http://www.hrono.ru/biograf/petrash.html/ Петрашевский Михаил Васильевич «Хронос» сайтынан] *[http://az.lib.ru/p/petrashewskij_m_w/ Максим Мошконың кітапханасынан] *[http://az.lib.ru/p/petrashewskij_m_w/text_0020.shtml/ В. А. Прокофьев. Петрашевский.] Дереккөздер